Document ID: 31997R1555

ΚΑΝΟΝΙΣΜΟΣ (ΕΚ) αριθ. 1555/97 ΤΟΥ ΣΥΜΒΟΥΛΙΟΥ της 24ης Ιουλίου 1997 για τη θέσπιση ορισμένων παραχωρήσεων υπό μορφή κοινοτικής δασμολογικής ποσόστωσης υπέρ της Τουρκίας, κατά το 1997, όσον αφορά τα φουντούκια
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας ύποψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πράξη προσχώρησης της Αυστρίας, της Φινλανδίας και της Σουηδίας,
την πρόταση της Επιτροπής,
Εκτιμώντας:
ότι, στο πλαίσιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Τουρκίας (1), χορηγήθηκαν παραχωρήσεις στην εν λόγω χώρα για ορισμένα γεωργικά προϊόντα 7
ότι, μετά την ένταξη της Αυστρίας, της Φινλανδίας και της Σουηδίας, θα πρέπει να προσαρμοστεί η παραχώρηση για τα φουντούκια, λαμβάνοντας ιδίως υπόψη τα καθεστώτα συναλλαγών του προϊόντος αυτού, τα οποία υφίστανται μεταξύ της Αυστρίας, της Φινλανδίας και της Σουηδίας, αφενός, και της Τουρκίας, αφετέρου 7
ότι, σύμφωνα με τα άρθρα 76, 102 και 128 της πράξης προσχώρησης του 1994, η Κοινότητα υποχρεούται να λάβει τα αναγκαία μέτρα για τη θεραπεία της κατάστασης αυτής 7 ότι τα μέτρα αυτά πρέπει να λάβουν τη μορφή αυτόνομων κοινοτικών δασμολογικών ποσοστώσεων που θα λαμβάνουν υπόψη τις συμβατικές προτιμησιακές δασμολογικές παραχωρήσεις που εφαρμόζονται από την Αυστρία, τη Φινλανδία και τη Σουηδία 7
ότι οι δασμολογικές ποσοστώσεις που θεσπίζονται από τον παρόντα κανονισμό, για το 1997, αντικαθιστούν αυτές που θεσπίστηκαν από τον κανονισμό (ΕΚ) αριθ. 819/96 (2), για το 1996,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των καθεστώτων εισαγωγής στην Κοινότητα που ισχύουν για τα φουντούκια, δυνάμει της συμφωνίας που έχει συναφθεί μεταξύ της Κοινότητας και της Τουρκίας, η υφιστάμενη κοινοτική δασμολογική ποσόστωση αυξάνεται αυτόνομα σύμφωνα με το παράρτημα του παρόντος κανονισμού.
Άρθρο 2
Όσον αφορά τις δασμολογικές παραχωρήσεις που αναφέρονται στο παράρτημα, εφαρμόζονται τα άρθρα 4 έως 8 του κανονισμού (ΕΚ) αριθ. 1981/94 (3).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1997.

Labels: 3
17
18
15